Lautamiesten eettiset ohjeet

1. Lautamiestoiminta perustuu maallikkoedustajuuteen, rehellisyyteen ja tasapuolisuuteen ja toimintaa sitoo annettu vala tai vakuutus.
2. Lautamiehen tulee toimia Suomen lain ja säännöstöjen mukaan päämääränä oikeuden toteutuminen.
3. Lautamies ei saa koskaan vääristellä lakia eikä edistää  
   vääryyttä.
4. Lautamiehen tulee toimia aina rehellisesti ja ymmärryksensä  
   sekä omantuntonsa mukaisesti.
5. Lautamiehen tulee olla oikeudenmukainen.
6. Lautamiehen tulee olla lahjomaton.
7. Lautamiehen tulee olla riippumaton ja hänen on huomioitava  
   esteellisyytensä.
8. Lautamiehen on aina pysyttävä totuudessa, hän ei saa  
   vääristellä lakia eikä edistää vääryyttä.
9. Lautamiehen tulee toimia tasapuolisesti muistaen, että kaikki  
   kansalaiset ovat yhdenvertaisia lain edessä.
10. Lautamiehen tulee kohdella kunnioittavasti kaikkia  
    oikeusprosessiin osallistuvia.
11. Lautamiestä sitoo salassapitovelvollisuus.
12. Lautamiehen tulee toimia tehtävässään arvokkaasti  
    muistaen, että hän edustaa osaltaan suomalaista oikeuslaitosta.